section_heading: Recenzije
paragraph_text: Album je uglavnom dobio pozitivne kritike. Internetski časopis Metal Storm dodijelio mu je devet od deset bodova i izjavio: "Dordeduh svakako nije skupina čije je glazbeno štivo lako progutati, a to vrijedi i za njezin debitantski album. Ipak, kao što je bio slučaj s grupom Negură Bunget, element tajnovitosti pridonosi općenitoj formuli sastava kojom stvara odličnu glazbu. Dar de duh jednostavno je vrsta albuma koji je nalik detaljnoj slici. Morate na nju više puta baciti pogled da biste potpuno upili njezinu ljepotu, ali čim to učinite, bit ćete oduševljeni."<ref>  Dom Lawson iz Metal Hammera dodijelio mu je četiri zvjezdice od njih pet i komentirao: "Kao što je bio slučaj s najboljim radom prethodno spomenute skupine [Negură Bunget], Dar de duh nadahnut je opskurnim a opet prepoznatljivim oblikom black metala; zveket bijele buke koju stvara šest žica te oštri i disonantni rifovi stvaraju živopisne mentalne slike u kojima neka tajnovita, elementarna sila premlaćuje čovječanstvo. Međutim, Dordeduh se naročito ističe po načinu na koji je upotrijebio tu dezorijentirajuću moć neimenovanih podzemnih sila i izrazio je služeći se hipnotičkim mantrama, plemenskim udaraljkama i stalnim odzvanjanjem. Nakon slušanja pjesama poput šesnaestominutnog spektralnog putopisa "Jind de tronuri" i potresne, fluidne i nemirne "Zuh" teško je oteti se dojmu da su one konačni rezultat nekog nezaustavljivog stanja dimenzijskog strujanja – opominjućih pisama koje je neki nepoznati Lovecraftov jaz izbacio na površinu."<ref>